Joernalis uit Zimbabwe-tronk vrygelaat | Maroela Media
Joernalis uit Zimbabwe-tronk vrygelaat
'n Fotojoernalis van Nieu-Seeland, wat onlangs in Zimbabwe in hegtenis geneem is, is na 25 dae in aanhouding vrygelaat.
Die 36-jarige Robin Hammond wat vir Brittanje se Sunday Times werk, is op 16 April naby die Suid-Afrikaanse grens in hegtenis geneem na hy sonder akkreditasie oor Zimbabwe se voorvlugtelinge berig het. Die media in Zimbabwe word streng gereguleer en joernaliste word nie toegelaat om sonder akkreditasie daar te werk nie.
Hy moes die 25 dae in 'n vuil en beknopte sel in die Beit Bridge-tronk deurbring waar hy glo gemartel is en ten alle tye moes ontken dat hy 'n joernalis is. Hy is uiteindelik na twee weke na 'n tronk in Harare verskuif. Twee liefdadigheidsorganisasies het sy vryheid bewerkstellig. Hy is tans terug by sy huis in Parys, Europa.